దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
శ్రీరెడ్డి వ్యాఖ్యలపై తమ్మారెడ్డి ఫైర్
టాలీవుడ్ కాస్టింగ్ కౌచ్‌కు వ్యతిరేకంగా పోరాటం చేస్తోన్న నటి శ్రీరెడ్డి అనూహ్యంగా పవన్ కల్యాణ్‌ను ఉద్దేశించి చేసిన వ్యాఖ్యలపై విమర్శలు వెల్లువెత్తుతోన్న విషయం తెలిసిందే.
Samayam Telugu | Updated:
Apr 19, 2018, 11:18AM IST
టాలీవుడ్ కాస్టింగ్ కౌచ్‌కు వ్యతిరేకంగా పోరాటం చేస్తోన్న నటి శ్రీరెడ్డి అనూహ్యంగా పవన్ కల్యాణ్‌ను ఉద్దేశించి చేసిన వ్యాఖ్యలపై విమర్శలు వెల్లువెత్తుతోన్న విషయం తెలిసిందే. దీనిపై ప్రముఖ దర్శక నిర్మాత తమ్మారెడ్డి భరద్వాజ్ మాట్లాడుతూ.. కాస్టింగ్ కౌచ్‌పై ఐదు నెలల కిందట నటి మాధవీ లత ఆరోపణ చేసింది.. అనంతరం పాటల రచయిత శ్రేష్ట, నటి గాయత్రి గుప్తాలు, తాజాగా శ్రీరెడ్డి లీక్‌లు పెడుతోందని అన్నారు. కాస్టింగ్ కౌచ్‌పై తాను రెండు నెలల కిందటే ప్రస్తావించి, చర్యలు తీసుకోవాలని కోరినా అప్పుడు ఎవరూ పట్టించుకోలేదని ఆయన వ్యాఖ్యానించారు. నెల రోజుల నుంచి దీనిపై అసహ్యంగా మాట్లాడుకోవడం బాధాకరమని అన్నారు.
చిత్ర పరిశ్రమలో ప్రస్తుతం చాలా మంది ప్రముఖుల కూతుళ్లు, మనవరాళ్లు, భార్యలు పనిచేస్తున్నారు... ప్రస్తుతం ఆరోపిస్తున్నట్టు ఇండస్ట్రీలో ఉండుంటే వాళ్లు పనిచేయగలుగుతారా? మా కుటుంబాల్లో మహిళలను ఇక్కడ కూర్చోబెడతామా? అని ప్రశ్నించారు. టాలీవుడ్‌లో ఎంత మంది హీరోయిన్లు, హీరోలు పెళ్లి చేసుకోలేదు.. ఎంత దారుణంగా మాట్లాడుతున్నారని మండిపడ్డారు. ఏదైనా జరిగితే సాక్ష్యాలు ఉండాలి, చెప్పాలి కేసులు పెట్టాలి.. రుజువులు లేకుండా మీరు ఎలా మాట్లాడగలుగుతున్నారని ఆగ్రహం వ్యక్తం చేశారు. అన్యాయం జరిగితే పోలీసులకు ఫిర్యాదు చేయమని పవన్ కల్యాణ్ సలహా ఇస్తే ఆయన అమ్మల్ని, అక్కల్ని తిడుతున్నారని దుయ్యబట్టారు. పవన్ సలహాను శ్రీరెడ్డి ఎందుకు తప్పుబట్టిందో అర్థంకావడం లేదని తమ్మారెడ్డి వ్యాఖ్యానించారు.